S-589/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. nóvember 2017, á hendur B-kk-þgf H-kk-þgf, kt. 000000-0000, Ásgarði 35, Reykjavík, fyrir eftirtalin umferðarlagabrot:

1. Með því að hafa föstudaginn 3. mars 2017 ekið bifreiðinni PI-022 sviptur ökuréttindum eftir Skútuvogi í Reykjavík, þar sem lögregla stöðvaði aksturinn.

2. Með því að hafa sunnudaginn 19. mars 2017 ekið bifreiðinni UP-130, sviptur ökuréttindum og ófær um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 3,9 ng/ml) eftir Suðurlandsvegi í Reykjavík, þar sem lögregla stöðvaði aksturinn.

3. Með því að hafa mánudaginn 17. apríl 2017 ekið bifreiðinni TR-052, sviptur ökuréttindum og ófær um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 6,5 ng/ml) eftir Reykjanesbraut í Garðabæ, þar sem lögregla stöðvaði aksturinn.

4. Með því að hafa sunnudaginn 30. apríl 2017 ekið bifreiðinni VZ-046, sviptur ökuréttindum og ófær um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 7 ng/ml) eftir Háaleitisbraut í Reykjavík, þar sem lögregla stöðvaði aksturinn.

5. Með því að hafa mánudaginn 15. maí 2017 ekið bifreiðinni UP-130 sviptur ökuréttindum eftir Höfðabakka í Reykjavík, þar sem lögregla stöðvaði aksturinn.

6. Með því að hafa sunnudaginn 16. júlí 2017 ekið bifreiðinni UP-130 sviptur ökuréttindum eftir Miklubraut í Reykjavík, þar sem lögregla stöðvaði aksturinn.

7. Með því að hafa miðvikudaginn 21. júní 2017 ekið bifreiðinni VZ-046, sviptur ökuréttindum og ófær um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 24 ng/ml) eftir Hringbraut í Reykjavík, þar sem lögregla stöðvaði aksturinn. Við leit á ákærða lagði lögregla hald á 7,3 g af ecstacy og 5,67 g af maríhúana sem ákærði hafði haft í vörslum sínum.

8. Með því að hafa aðfaranótt föstudagsins 28. júlí 2017 ekið bifreiðinni VZ-046, sviptur ökuréttindum og ófær um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 15 ng/ml) eftir Arnarbakka í Reykjavík, þar sem lögregla stöðvaði aksturinn. Við leit á ákærða lagði lögregla hald á 1,03 g af marijúana sem ákærði hafði haft í vörslum sínum.

Teljast brot í 1. til 6. lið varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 en brot í 7. og 8. lið við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2., sbr. 5. og 6. gr. laga nr. 65/1974 um ávana- og fíkniefni.

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt að ákærði sæti upptöku á 7,3 g af ecstacy og 6,7 g af marijúana samkvæmt heimild í 5. mgr. 6. gr. laga nr. 65/1974.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í maí 1978. Samkvæmt framlögðu sakavottorði, dagsettu 12. október 2017, hefur honum verið gerð sektarrefsing í alls átta skipti vegna brota gegn umferðar- og fíkniefnalögum. Með dómi Héraðsdóms Reykjavíkur, uppkveðnum 1. febrúar 2016, var honum gert að sæta sektarrefsingu vegna fíkniefnaaksturs og aftur með lögreglustjórasátt, 16. mars 2017. Ákærði er nú meðal annars fundinn sekur um að hafa margítrekað á tímabilinu 3. mars 2017 til 28. júlí 2017 ekið sviptur ökurétti og undir áhrifum ávana- og fíkniefna.

Með hliðsjón af framangreindu og sakarefni málsins þykir refsing ákærða hæfilega ákveðin fangelsi í fjóra mánuði.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 7,3 g af ecstacy og 6,7 g af marijúana, sem lögregla lagði hald á við rannsókn málsins.

Ákærði greiði 394.898 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf H-kk-nf, sæti fangelsi í fjóra mánuði.

Ákærði er sviptur ökurétti ævilangt frá birtingu dómsins að telja.

Upptæk eru gerð til ríkissjóðs 7,3 g af ecstacy og 6,7 g af marijúana.

Ákærði greiði 394.898 krónur í sakarkostnað.

L-kvk-nf R-kvk-nf S-kvk-nf